cyanic-selkie/wikianc huggingface dataset:
Mare Winningham
Winningham første, korte ekteskap var med den meksikansk-amerikanske skuespilleren A. Martinez, de giftet seg i 1981 og ble skilt senere samme året. Året etter giftet hun seg med Charles William Mapel, en TV-teknisk rådgiver, de ble skilt i 1996. De fikk fem barn sammen: Riley Sam Mapel (1981–2005), Patrick Mapel (født 1983), Jack Walter Mapel (født 1985), Calla Louise Mapel (født 1986), og Hap Atticus Mapel (født 1988).
Den norske unitarkirke
Statistikk over norsk unitarisme
Unitarisk dåp:
Mare Winningham
Mare giftet seg igjen med Jason Trucco, den 15. november 2008 i Hollywood i California.
Vilhelm II av Oranien
Bakgrunn
Vilhelm var sønn av stattholderen Fredrik Henrik av Oranien. Vilhelm I av Oranien var blitt etterfulgt i stillingen som stattholder og militær kommandant av sin sønn Moritz av Nassau, som i sin tur ble etterfulgt av sin bror Fredrik Henrik. Vilhelm IIs forfedre styrte sammen med Staten-Generaal, en forsamling av representanter for hver og en av de sju nederlandske provinsene men oftest dominert av den største og rikeste provinsen, Holland.
2. mai 1641 giftet Vilhelm seg med Maria Henrietta Stuart, eldste datter av Karl I av England og Henrietta Maria, i Chapel Royal i Whitehall Palace i London.
Stattholder
Ved farens død i 1647 overtok Vilhelm II både farens arvetitler og de embeder han var blitt valgt til, som stattholder av fem av de syv provinser i Nederlandene: Holland, Zeeland, Utrecht, Guelders og Overijssel.
I 1648 motsatte han seg godkjenningen av freden i Westfalen, til tross for at denne erkjente Nederlands selvstendighet. Vilhelm førte i hemmelighet egne forhandlinger med Frankrike om å utvide sitt territorium under en sentralisert regjering. Dessuten arbeidet han for at hans svoger Karl II av England skulle gjeninnsettes på den engelske tronen.
I 1650 ble Vilhelm II innblandet i en bitter krangel med provinsen Holland og de mektige kjøpmennene i Amsterdam, som Andries Bicker og Cornelis de Graeff, om troppereduksjoner etter freden i Westfalen. Vilhelm var imot å skjære ned på hæren ettersom det ville redusere makten hans. Dette førte til at Vilhelm satte mange medlemmer av provinsforsamlingen (blant annet Jacob de Witt) i fengsel i borgen Loevestein. Dessuten sendte han sin fetter Willem Frederik av Nassau-Dietz med en hær på 10 000 mann med formål å innta Amsterdam. Dette ble forhindret av dårlig vær.
Etter å ha tjent som stattholder i Holland, Zeeland, Utrecht, Guelders og Overijssel i bare tre år, døde han av kopper i 1650. Sønnen Vilhelm ble født en uke etter hans død. Dette ble starten på den Første Stattholderløse Perioden for provinsene Holland, Zeeland, Utrecht, Guelders og Overijssel. Sønnen etterfulgte ham i 1672 som stattholder, og ble i 1689 også konge av England.
Vilhelm II ligger gravlagt i Nieuwe Kerk i Delft.
Ray Winstone
Ray Winstone (født 19. februar 1957) er en engelsk skuespiller.
Han er mest kjent for sine «tøff gutt»-roller, som begynner med filmen Scum fra 1979 og som karakteren Will Scarlet i kult-TV-eventyrserien Robin av Sherwood.
Winstone spilte i 2000 sammen med Jude Law i den populære kultfilmen Love, Honour og Obey, som han fikk stor applaus for i Storbritannia og fra det internasjonale publikum, og førte ham for alvor til oppmerksomheten til den amerikanske filmindustrien. Winstone spiller i denne filmen karakteren "Gal" Dove, en pensjonert og lykkelig gift tidligere tyv dratt tilbake i Londons underverden av en psykopatisk tidligere førsteamanuensis (Ben Kingsley, som fikk en Oscar-nominasjon for prestasjonen).
Winstone bor sammen med sin kone i Roydon, Essex. Han er en ivrig fan av fotball-laget West Ham United som han var på nippet til å anskaffe 5% eierandel i, tidlig i 2010. Han støtter også den skotske Premier League på grunn av en pakt han gjorde med skuespilleren Dougray Scott.
Han spilte en av dvergene i filmen Snow White and the Huntsmann (2012).
Den norske unitarkirke
Statistikk over norsk unitarisme
Unitarisk konfirmasjon:
Unitarisk nattverd:
Unitarisk vigsel:
Unitarisk begravelse:
Unitarprester:
Litteratur om norsk unitarisme
Nyere faglitteratur:
Annen nyere faglitteratur også relatert til norsk unitarisme:
Romaner
Unitariske tidsskrift
Internett-sider
Liv Mildrid Gjernes
Liv Mildrid Gjernes (født 2. juni 1954 i Lunde i Telemark) er en norsk kunstner. Hun har vært bosatt og har atelier og verksted i Eidsfoss i Vestfold fra 1991. Hun har en mastergrad i møbeldesign fra Kunsthøgskolen i Bergen og mer enn 50 offentlige innkjøp og oppdrag. Hun har også master i Formgiving, kunst og håndverk fra Høgskolen i Telemark. Gjernes har vært ansatt som førsteamanuensis ved Høgskolen i Nesna, Nordland (2013-16). Fra 2016 ansatt som førsteamanuensis ved Høgskulen på Vestlandet, avdeling Bergen, og fra 2018 som professor.
Siden tidlig 80-tall har Gjernes i sitt kunstfaglige virke arbeidet med å problematisere tingenes mening, de første årene sett i forhold til modernismens formalt entydige innhold.
Liv Mildrid Gjernes sitt arbeid utover på 1980-tallet kan sees i sammenheng med arbeidet til Lillian Dahle og Elisabeth Engen. I en europeisk tradisjon kan deres arbeid sees under begrepet kritisk design som oppstod på sent 1960-tall.
De senere år har arbeidet hennes vært fokusert mot begrepsliggjøring av det steds -og menings-tap som har fulgt med etterkrigstidens utflagging av analoge, materialbaserte kulturelle ytringer fra de vestlige land. Den største offentlige samling av hennes arbeider finnes i Kunstmuseene i Bergen.
Firdaposten
Firdaposten er en lokalavis som utgis i Florø og er heleid av konsernet Amedia. Avisa dekker Kinn kommune og Bremanger kommune. Firdaposten ble etablert i 1948 som organ for Arbeiderpartiet. I 1956 økte avisa antall utgaver i uka fra to til tre, og fra 1988 fire. Avisa konkurrerte lenge med Firda Folkeblad, men ble største avis i 1971.
Firdaposten har i dag et opplag på i overkant av 5000, der en stadig større andel av abonnentene er digitale. Avisa kommer ut to ganger i uka på papir.
Ansvarlig redaktør
Ansvarlige redaktører i Firdaposten:
Opplagstall
Opplagstall fra 2000-tallet er netto opplagstall fra Mediebedriftenes Landsforening:
Renault F1
Renault Sport F1 Team (i 2011 kalt Lotus Renault GP) var et fransk Formel 1-team, eid av bilprodusenten Renault. De deltok i F1 fra til, fra  til  og igjen fra. De vant i og  både førermesterskapet og konstruktørmesterskapet. Renault F1 har sin hovedbase i Enstone i Oxfordshire i England, hvor utvikling og produksjon av chassis og koordinasjon finner sted. Teamets franske base ligger i Viry-Châtillon, hvor utvikling og bygging av motorer foregår.
Da Renault returnerte til Formel 1 i 2002 var det etter å ha kjøpt det tidligere Benetton-teamet.
Renaults franske F1-base var ikke inkludert i salget til Genii, og fortsatte i Formel 1 som motorleverandør, under navnet Renault Sport F1. Fabrikken leverte blant annet motorer til Lotus, Red Bull, Caterham, Toro Rosso og Williams.
Før 2016-sesongen ble Lotus F1 kjøpt tilbake av Renault, som dermed var tilbake som konstruktør i Formel 1.
I 2021 sesongen byttet Renault navn til Alpine F1.
Biøvelsene
Biøvelsene (Nebenübungen) ble utformet av Rudolf Steiner i Anweisungen für eine esoterische Schulung, hvor han ga klare anvisninger på hva som kreves av dem som ønsker å utvide sine skjulte evner for meditasjon og åndsvitenskapelig arbeide.
De seks biøvelsene
Moralsk indre skolering
Øvelsene kalles biøvelser fordi de skal gjøres parallelt og komplettere meditasjon. For Steiner mener at alle meditasjonsøvelser i lengden blir verdiløse og skadelige hvis det ikke samtidig pågår en systematisk moralsk indre skolering. Biøvelsene blir beskrevet i detalj i en artikkel fra oktober 1906 hvor han gir råd og hjelp til mennesker som vil gjennomføre en særlig intensiv indre skolering. Øvelsene er også omtalt i Steiners bøker "Hvordan når man til erkjennelse av de høyere verdener?" og i "Videnskaben om det skjulte".
Gjennomføring
Øvelsene skal gjennomføres over en seks måneder periode, og de skal gjøres i den rekkefølge de er satt opp. Hver øvelse bør gjøres daglig i en måned ad gangen, og når man er ferdig med den første, skal man holde fast ved denne mens man øver den andre. Likeledes holder man fast ved de to første, mens man øver den tredje osv. Slik at alle øvelsene er med, når man øver den sjette og siste.
Bakgrunnen for dette er at det finnes en egen rytme i rekkefølgen. Den første handler om tankekontroll, dernest skal man trene viljen, mens de to neste øvelsene omhandler balanse innenfor følelseslivet. Dette er vanskelig å få til uten å først ha oppøvd en viss tankekontroll og selvbeherskelse. Videre gir de fire første øvelsene en nødvendig ballast for å trene opp de to siste, som har med åpenhet mot verden og indre harmoni å gjøre.
Mudderbiller (Dryopoidea)
Eksterne lenker
Mudderbiller (Dryopoidea) er en gruppe (overfamilie) av biller som omfatter omtrent 11 familier. I Norge finnes familiene elvebiller (Elmidae), mudderbiller (Dryopidae) og strandgravere (Heteroceridae), i tillegg kan en art av familien kamfølerbiller (Ptilodactylidae) forekomme innendørs. Familiene Limnichidae og Psephenidae er ikke kjent fra Norge, men forekommer i Norden. De øvrige familiene, Lutrochidae, Callirhipidae, Eulichadidae, Chelonariidae og Cneoglossidae finnes bare i varmere strøk. Larvene i denne gruppen utvikler seg gjerne i eller ved vann, men det finnes også noen grupper som er rent terrestriske. De voksne er gjerne kortlivede og terrestriske. I størrelse varierer de mellom mindre enn 1 mm og 35 mm. Mange har kamformede antenner. Biologien til mange av gruppene er dårlig kjent.
Lindås kirke
Lindås kirke (Lindås kyrkje) er en langkirke i tre som ble vigslet 20. september 1865. Kirken ligger i Lindås i Alver kommune i Vestland fylke.
Kirken ble bygd like vest for der den gamle steinkirken stod. Arkitekt var Ole Syslak, som og stod for byggingen av andre kirker i Vestland.
Historie
Første gangen en kirke på Lindås blir nevnt var i 1315. Dette var et steinalter som stod under åpen himmel. Vegger ble reist senere, slik at presten stod under tak, mens tilhørerne stod på bakken utenfor og hørte på. Senere ble det og reist vegger slik at menigheten kom under tak. Denne kirken ble påbygget på 1600-tallet og reparert på 1700-tallet. Ved byggingen av den nåværende kirken ble gamlekirken revet.
Nåværende kirke
Den nåværende kirken er en langkirke i tømmer og er bygd like vest for der gamlekirken stod. Etter rundt hundre år i drift ble kirken bygd om i 1969. Kirken fikk nå oppført nytt våpenhus og dåpsventerom, og sakristiene ble flyttet fra østenden av koret til egne tilbygg på venstre og høyre side av kirken.
Kirken har to kirkeklokker. Den eldste klokken ble lagd av Laxevaag Værk i Bergen i 1865, mens den andre ble laget av O. Olsen & Søn klokkestøperi i Tønsberg i 1955.
Hérault
Hérault er et fransk departement i regionen Occitanie. Hovedbyen er Montpellier.
Det er tre arrondissementer, 49 kantoner og 343 kommuner i Hérault.
Sarpang
Sarpang (eller Geylegphug, Gaylegphug eller Gelephu (Sarbhang))er et av de 20 dzongkhag (fylkene) i Bhutan. Fylket ligger i de fruktbare sydvendte skråningene som utgjør en utypisk lavlandsdel av landet. Høyde over havet varierer fra 200 til 3600 moh.
Fylkeshovedstaden Sarpang har i lang tid vært en markedsplass for handel mellom India og de sentrale fylkene i Bhutan. De fruktbare åssidene, og nærheten til markedene i India, gjør at landbruket i fylket har gode vilkår. Vanlige produkter er kardemomme, appelsiner, sitroner, guava, ingefær, bananer, mango og betel.
Gewog
Sarpang består av 14 underdistrikt eller gewog:
Cneoglossidae
Cneoglossidae er en artsfattig familie av biller som bare er kjent fra Sør- og Mellom-Amerika. Familien omfatter bare én slekt, Cneoglossa, som er funnet mellom Mexico i nord og Brasil i sør. Disse billene ligner på noen arter i familien lysbiller (Lampyridae), og unngår trolig å bli spist på grunn av sin likhet med disse giftige billene, såkalt vernelikhet eller mimikry. Lite er kjent om biologien til disse billene, men larvene av én art ble funnet mellom råtnende kvister på bunnen av en grunn bekk.
Utseende
Små til middelsstore (2,7 – 6 mm) biller, kroppen myk (lite sklerotisert), noe flat, med hårete overside. Avlang kroppsform. Billene er livlig farget og etterligner trolig arter i familien lysbiller (Lampyridae). Hodet er ganske lite, vanligvis dekket av brystskjoldet og ikke synlig ovenfra. Fasettøynene er utstående. Antennene er middels lange og ganske kraftige, sagtakkede, og består av 11 ledd. Brystskjoldet (pronotum) er mye bredere enn langt, ganske kort, omtrent så bredt som dekkvingene. Dekkvingene er parallellsidige, avlange, hver med 10 lengderekker av grove punktgroper. Beina er slanke, føttene lange, tynne og fem-leddete.
Juan de Bermúdez
Juan de Bermúdez (død 1570) var en spansk sjømann (kaptein) fra 1500-tallet. Han var født i Huelva.
Han skal ifølge historien ha feilnavigert og havnet på en ubebodd øy som senere fikk navnet Bermuda etter Bermudez.
Sloppy joe
Sloppy joe er en amerikansk matrett som består av kjøttdeig, løk, tomatsaus eller ketchup og andre smakstilsetninger, servert på hamburgerbrød.
Den originale Sloppy joe ble angivelig funnet opp i Sloppy Joe's Bar i Key West. Dette var en av de barer besøkt av Ernest Hemingway. Den ble i 2006 oppført på USAs National Register of Historic Places.
Avatar
Avatar (fra sanskrit) er i hinduismen en guds nedstigning og legemliggjøring. Gudene kan inkarneres i en kroppslig form som dyr eller menneske. Avatarer er gudenes frivilige skikelse
Vishnu har minst ti avatarer og er den hinduguden som er mest kjent for dette. Vishnus tre mest berømte inkarnasjoner er Rama og Krishna, men også den menneskelige Buddha i hinduistisk tradisjon.
Lillestrøm Musikkorps
Korpset er medlem av Norges musikkorps forbund, Akershus krets, Lillestrøm Musikkforening (paraplyorg. for LMK og Lillestrøm Byorkester) og Stiftelsen Lillestrøm Kulturforum (drift av Lillestrøm kultursenter).
Eksterne lenker
Korpsets hjemmeside
Turmstraße undergrunnsstasjon
Turmstraße undergrunnsstasjon er en undergrunnsstasjon på Berlins undergrunnsbanenettverk. Turmstraße er på linjen U9. Stasjonen befinner seg i Moabit i Mitte og ligger under Kleiner Tiergarten en park som ligger mellom Turnstraße og gaten Alt-Moabit.
SV-98
SV98 (Snaiperskaya Vintovka Model 1998 - skarpskyttergevær modell 1998) er et russisk skarpskyttergevær, designet mellom 1998 og 2000 av en ingeniørgruppe ledet av Vladimir Stronskij. Våpenet brukes primært av russisk politi og spesialpoliti, særlig sikkerhetspoliti og antiterrorstyrker underlagt de føderale myndighetene (MVD, FSB, etc.) Geværet ble utviklet som svar på forespørsel fra russiske skarpskyttere som fant det halvautomatiske Dragunov-geværet for lite presist til skarpskyting på lengre hold.
SV-98 bruker kaliber 7,62 × 54R, det samme som Mosin Nagant-geværene, Kalasjnikovs PK- og PKM-maskingeværer, og Dragunov SVD, og mates fra boksmagasiner i plast som rommer ti patroner. Av funksjoner kan det nevnes en justerbar kolbe, åpne sikter til nødbruk, en flammedemper som kan skrus av og erstattes med lyddemper, et mirage-bånd over pipen, og et bærehåndtak som kan demonteres.
Tidlige SV-98 kom med en grønnlakkert laminatstokk hvor enfot i kolben og tofot i forskjeftet var standardutstyr. De nye riflene kommer nå med en kolbe i komposittmaterialer for å minske vekt og gjøre våpenet mer bestandig mot vær og ytre påvirkninger.
Ivar av Fljoðar
Ivar av Fljoðar var en norsk lendmann og storbonde på Fløan i Trøndelag på 1100-tallet. Han tilhørte Fljoðaætten og var gift med Sigrid Ranesdatter, søster til høvdingen Sigurd Ranesson i Steigen. Under et gjestebud på Mære, sannsynligvis høsten 1112, ble Ivar av Fljoðar ble sendt til Irland for å kreve inn skatt på vegne av kong Sigurd Jorsalfare. Innkrevingen var et påskudd fra kongen for å lure unna Ivar, slik at kongen kunne ligge med Sigrid. Stikk i strid med hva kongen hadde antatt, overlevde Ivar oppdraget og vendte hjem med store skatteinntekter. Ingenting annet er kjent om Ivar, men det er rimelig å anta at han må ha vært en betrodd mann av en viss betydning.
Andipaxos
Andipaxos, eller Andipaxi (gresk: Αντίπαξος/Αντίπαξοι), er en øy i De joniske øyer i Hellas. Øyen er bare 5 km² og ligger omtrent 3 km sør for Paxos. Andipaxos er stort sett dekket av vinranker og har svært flotte strender og ei havn kalt Agrapidia.
Ashikaga-shōgunatet
Ashikaga-shōgunatet (kanji: 足利幕府; Ashikaga Bakufu eller 足利将軍家; Ashikaga Shougunke), også kjent som Muromachi-shōgunatet (室町幕府; Muromachi Bakufu) var den føydale militære regjeringen i Japan i perioden fra 1336 til 1573, ledet av shōgunene fra Ashikaga-klanen.
Denne perioden er i Japan også kjent som Muromachi-perioden, som tar sitt navn fra gaten Muromachi-dōri i hovedstaden Kyōto, hvor den tredje shōgunen, Ashikaga Yoshimitsu, opprettet sin residens i 1379, kalt Blomsterpalasset (Hana no Gosho; 花の御所) på grunn av blomstene i landskapet rundt den. Den siste delen av perioden (fra 1467) er også kjent som sengoku-perioden, og kjennetegnes av en rekke omfattende indre kriger. I den følgende Azuchi-Momoyama-perioden ble landet igjen forent under de tre berømte lensherrer Oda Nobunaga, Toyotomi Hideyoshi og Tokugawa Ieyasu (opprettet Tokugawa-shōgunatet).
Johs. Borchsenius
Johannes Laurentius Borchsenius (født 9. juni 1903 i Skien, død 29. oktober 2003 i Porsgrunn) var en norsk arkitekt og billedkunstner.
Utdannelse
Han ble student i 1922, og arkitekt fra NTH i 1928.
Karriere
Etter utdannelsen ble han ansatt hos arkitektkontoret Mostue og Scheen (1928–1929), og senere hos Bjercke og Eliassen (1929–1934) i Oslo. I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Borchsenius flyttet i 1934 til Porsgrunn og etablerte arkitektkontoret Børve og Borchsenius Arkitekter sammen med Alfhild Børve (1898–1950), som var datter av den da kjente arkitekten Haldor Larsen Børve. Bybildet i Porsgrunn er sterkt preget av de bygninger som først Børve, og senere Borchsenius oppførte.
Under krigen måtte Borchsenius flykte til Sverige og arbeidet der med oppbygging av militærleirer for norske flyktninger. Han arbeidet etter krigen, fra 1945 til 1947, med gjenreisningen av Finnmark og var reguleringsarkitekt i Øst-Finnmark med ansvar for gjenreisningen av Vadsø og Kirkenes.
Reggina Calcio
Reggina er en italiensk fotballklubb fra Reggio, Calabria som spiller i Serie B. Klubben har vunnet Serie C1 to ganger.
Johs. Borchsenius
Karriere
Han flyttet tilbake til Porsgrunn i 1949, og var byplansjef, før han igjen overtok ledelsen i Børve og Borschenius. Selskapet ble omdannet til aksjeselskap i 1980. Borchsenius var inntil 1997 selskapets styreformann.
Borchsenius var medlem av Socialistiske arkitekters forening og var opptatt av funksjonalismen i arkitekturen. Funksjonalismen skulle gi menneskene en mer menneskevennlig arkitektur, og foreningen, som sto bak publiseringen av tidsskriftet Plan : tidsskrift for boligspørsmål og arkitektur (publisert i 1933–1936) hadde dette som sitt fremste arkitektoniske mål. De som ikke hadde råd til å engasjere arkitekt og bygge seg enebolig, skulle likevel få en godt tilpasset og hensiktsmessig bolig innenfor sin økonomiske situasjon.
Børve og Borchsenius har tegnet bygg i mange norske kommuner, særlig i Vestfold og Telemark. De fleste offentlige bygningene Borschenius tegnet har som fellestrekk stramme linjer, få detaljer og kledning av rød tegl. Boligarkitekturen preges av en asketisk funksjonalisme som knapt tillot lister rundt vinduene. Takene er flate, byggene er utelukkende kledd med panel, og vinduene har standardstørrelser.
Borchsenius giftet seg 26. mars 1949 i Oslo med Ingeborg Krog. De fikk to barn, Hans Nicolai Borchsenius og Jacob Borchsenius. Han fortsatte å male frem til sin død i 2003.
Gustaf Hagelin
Gustaf «Gösta» Wilhelm Hagelin (født 5. oktober 1897, død 13. desember 1983) var en svensk rytter som deltok i de olympiske leker 1924 i Paris.
Hagelin vant en olympisk sølvmedalje under Sommer-OL 1924 i Paris. Han var med på det svenske laget som kom på andreplass i lagkonkurransen i feltritt bak Nederland. Det svenske laget besto av Hagelin på hesten «Varius», Claës König på «Bojar» og Carl Gustaf Lewenhaupt på «Canter» og Torsten Sylvan på «Anita». I den individuelle konkurransen i feltritt kom Hagelin og «Varius» på tjuendeplass.
EM i turn for menn 1961
Det 4. europamesterskapet i turn for herrer ble arrangert i Luxembourg i 1961.
Luzius Rüedi
Luzius Rüedi (født 12. juni 1900 i Thusis, død 19. juli 1993 i Zürich) var en sveitsisk ishockeyspiller som deltok i de olympiske vinterleker 1928 i St. Moritz.
Rüedi vant en olympisk bronsemedalje i ishockey under vinter-OL 1928 i St. Moritz. Han spilte på det sveitsiske laget som kom på tredjeplass i OL-turneringen bak Canada og Sverige. Sveits' resultat i finalerunden, som besto av fire lag, var seier med 4-0 over Storbritannia og tap med 0-4 mot Sverige og 0-13 mot Canada. OL-turneringen i ishockey 1928 var også både det tredje verdens- og det trettende europamesterskapet i ishockey.
Steffi Graf
Stefanie Maria Graf (født 14. juni 1969 i Mannheim, Tyskland) er en tysk tidligere tennisspiller.
Hun har vunnet 22 Grand Slam-titler. I 1988 ble hun den tredje kvinnen som vant Grand Slam, det vil si at hun vant alle de fire største turneringene, Australian Open, French Open, Wimbledon og US Open, i samme år.
Steffi Graf debuterte som profesjonell spiller 18. oktober 1982. Den første turneringsseieren kom 13. april 1986 da hun slo Chris Evert i Family Circle Cup. Totalt vant hun 107 WTA-turneringer, noe som bare Martina Navrátilová (167) og Evert (157) overgår. Graf, med kallenavnet "Fraulein Forehand" på grunn av sitt knusende forehandslag – gikk til topps på verdensrankingen 17. august 1987, og ble værende der i 186 uker, til 10. mars 1991. Hun toppet rankinglisten i totalt 377 uker. Hun er den eneste spilleren, uansett kjønn, som har vunnet alle Grand Slam-titlene to ganger i to ulike tiår, som har vunnet og forsvart tittelen i alle fire Slam-turneringene, og som har vunnet alle de fire Slam-turneringene minst fire ganger. Hun spilte inn over 20 millioner dollar i løpet av karrieren.
Graf la opp 13. august 1999 etter et sjeldent tap i Wimbledon-finalen. På denne tiden hadde hun et forhold til Andre Agassi, og de giftet seg i Las Vegas, Nevada, i 2001.
Vilhelm V av Oranien
Vilhelm V (født 8. mars 1748 i Haag, død 9. april 1806 i Braunschweig) var den siste stattholderen i De forente Nederlandene.
Han er kjent for å ha motsatt seg alle reformer. Etter den franske revolusjon var han med i den første koalisjonskrigen mot Frankrike. Han ble styrtet da franskmennene etter en oppstand okkuperte landet. I 1795 flyktet han med sin familie til Storbritannia.
Hollywood Rose
Hollywood Rose var et amerikansk hardrock band som ble stiftet på begynnelsen av 1980-tallet i Hollywood, California. Sammen med medlemmer fra L.A. Guns, dannet de grunnlaget for det fremgangsrike bandet Guns N' Roses. Deres eneste utgivelse som Hollywood Rose er The Roots of Guns N' Roses (2004), en samling av innspillinger fra 1984. Utgivelsen overlevde søksmål knyttet til varemerket fra Axl Rose, vokalisten i Guns N' Roses.
Bakgrunn
Det hele begynte med at gitaristene Izzy Stradlin og Chris Weber jammet sammen, hvorpå Izzy foreslo å ta med barndomsvennen W. Axl Rose på vokal. Disse tre jammet sammen en stund og hadde til slutt fem sanger klare til innspilling. Det var faren til Chris som måtte betalte for innspillingen. De fikk med seg den lokale trommeslageren Johnny Kreis, og bassisten Andre Troxx.
Etter innspillingen spilte de noen konserter på småklubber rundt om, før Axl en dag tok kontakt med promotør Vicky Hamilton. Hun sa at Axl kunne komme til kontoret hennes og la henne høre på noen demoer, så da dro Axl og Izzy for å vise hva de var gode for. Hamilton ble overrasket over hvor bra disse gutta var og begynte å booke dem på større klubber, som The Troubadour, med en gang.
Chris Weber og Johnny Kreis kunne ikke opptre på noen av de tidligere konsertene, så Axl ringte gitarist Slash, bassist Duff McKagan og trommeslager Steven Adler, for å ha dem som en nødløsning. Dette endte med at de tre ble faste medlemmer av bandet og startet senere Guns N' Roses.
John Godina
John Godina (født 31. mars 1972 i Fort Still, Oklahoma) er en amerikansk tidligere friidrettsutøver (kulestøt). Godina har tre VM-gull i kulestøt (1995, 1997 og 2001). Under VM 1999 endte han på 7.-plass. Hans personlige rekord er på 22,20.
Torsten Sylvan
Sylvan vant en olympisk sølvmedalje under Sommer-OL 1924 i Paris. Han var med på det svenske laget som kom på andreplass i lagkonkurransen i feltritt bak Nederland. Det svenske laget besto av Gustaf Hagelin på hesten «Varius», Claës König på «Bojar» og Carl Gustaf Lewenhaupt på «Canter» og Sylvan på «Anita». I den individuelle konkurransen i feltritt kom Sylvan og «Anita» på niendeplass.
Firda Tidend
Firda Tidend er en avis som kommer ut på Sandane i Sogn og Fjordane. Avisa dekker området Gloppen og indre Jølster og kommer ut tre ganger per uke, mandag, onsdag og fredag.
Historie
Avisa ble stiftet som et kamporgan for kampanjene til bondebevegelsen i 1924, som først og fremst kjempet for å bedre levevilkårene for bøndene og bygdene, og var et direkte resultat av stiftelsen av Bondepartiet i 1920. Johan Lid ble den første redaktøren for avisa, og den første utgaven kom ut den 1. juli til en svært begrenset leserkrets. Avisa ble etter hvert en seriøs konkurrent til den moderat konservative lokalavisa Nordfjord, som hadde kommet ut på Sandane siden 1896. Et aksjeselskap drev Firda Tidend den første tiden, men etter økonomiske problemer tok Anders Øvreseth over hele virksomheten i 1930. Han satt som disponent og redaktør til sin død i 1966. Reidar Mardal var konstituert bladstyrer for de to neste utgivelsene.
I 1967 ble Firda Tidend reorganisert og ble til lokalavis for Gloppen og Jølster. Senterpartiet gikk inn som hovedaksjonær i L/L Senterpartiavisa som tok over virksomheten. Det øvrige eies av enkeltpersoner og det lokale handelslaget. Tidligere redaktør Øvresets etterkommere eier i dag vel 5 prosent av aksjene.
Avisa hadde i mange år redaksjonen i samlokaler med trykkeriet Solglimt Trykkeri, i Bukta, sør for Sandane sentrum. I 1981 overtok L/L Senterpartiavisa også Solglimt Trykkeri. Senere har avisredaksjonen flyttet til nye lokaler, sentralt plassert i Sandane sentrum.
Opplag
Bekreftede netto opplagstall fra Mediebedriftenes Landsforening:
Fjordabladet
Fjordabladet er en avis som utgis i Nordfjordeid i Sogn og Fjordane. Avisen er partipolitisk uavhengig og retter seg mot lesere i Midtre Nordfjord. Fjordabladet er ikke bare den eldste av de åtte avisene i fylket, avisen er også den nest eldste i fylkets 133-årige pressehistorie. Avisen ble startet av venstremann og senere statsminister Otto Albert Blehr.
Avisen ble første gang utgitt som Fjordenes Blad i august 1873. I 1911 ble Fjordenes Blad den første i fylket til å introdusere den tredje avisdagen. I 1920 endret avisen navn til Fjordabladet. Samtidig kuttet avisen ut riksmål og nøyde seg med å publisere på nynorsk, på samme tid som mange andre aviser i fylket gjorde det samme.
Under annen verdenskrig var Fjordabladet innstilt fra 1.april 1942 til og med 16.mai 1945. Bladet er klemt mellom to andre nordfjordaviser, Fjordenes Tidende i Måløy og Fjordingen i Stryn. Denne posisjonen har medført at avisen har hatt en flat opplagsutvikling i årene etter krigen.
Ansvarlig redaktør
Ansvarlige redaktører i Fjordabladet:
Opplag
Bekreftede netto opplagstall fra Mediebedriftenes Landsforening:
Jeanne Louise Calment
Bakgrunn, barndom
Fra hun var syv og frem til sin første kommunion, gikk hun på Benets kirkeskole i Arles, før hun deretter gikk på den lokale ungdomsskolen hvor hun avsluttet skolegangen som 16-åring med vitnemål (O-nivå). På spørsmål rundt daglig rutine mens hun gikk på barneskolen, svarte hun: «Når du er ung, står du opp klokka åtte». I stedet for en solid frokost drakk hun enten kaffe med melk eller varm kakao. Ved middagstid hentet faren henne fra skolen for å spise lunsj hjemme før hun dro tilbake til skolen på ettermiddagen. I de neste årene fortsatte hun å bo med foreldrene, og før hun giftet seg malte og forbedret hun pianoferdighetene sine.
Voksen
Hun ble gift med sin tremenning Fernand Calment i 1896 og fikk med han datteren Yvonne, som døde i 1934. Det eneste barnebarnet, en lege, døde i en ulykke på motorveien i 1963 – samme året som også svigersønnen døde.
Calment ble kjendis i lokalpressen da hun fremdeles syklet som 100-åring, men det var først som 113-åring at nasjonalpressen begynte å omtale den spreke, men nærmest blinde, kvinnen. Hun opplevde å møte van Gogh, og fortalte om et på sine eldre dager. Hun husket møtet med han som en skuffelse, og beskrev han som stygg og alkoholisert.
Da det skulle undersøkes om Calment virkelig var så gammel som oppgitt, gjennomgikk man kirkebøker, folketellinger og gamle avisutklipp fra hjembyen Arles. Under arbeidet med å verifisere hennes alder fant man også ut at gode gener hadde mye å si for hennes lange liv. De fleste forfedrene hennes gjennom de foregående 200 årene hadde levd lenger enn det som var gjennomsnittlig levealder: Faren, Nicolas Calment, ble 93 år, mens moren, Marguerite Gilles, ble 86 år. Broren, François Calment, ble 97 og morfaren var 92 da han døde på slutten av 1890-tallet.
SSD Parma Calcio 1913
Parma Football Club er en italiensk fotballklubb fra Parma, Emilia-Romagna. Klubben har vunnet den italienske cupen tre ganger.
Historie
Klubben fikk massiv økonomisk støtte av Parmalat, noe som gjorde at de kunne rykke opp til Serie A i 1990 med investeringer i en rekke store spillere. Etter at Parmalat gikk konkurs i 2003 har Parma hatt problemer med å gjøre seg like gjeldende i italiensk og internasjonal fotball.
Den unge entreprenøren Tommaso Ghirardi tok over klubben i januar 2007, og et par uker senere ble Claudio Ranieri hentet inn som ny trener, etter at Stefano Pioli ble sparket. Mot slutten av 2006–07-sesongen kjempet klubben mot nedrykk til Serie B, men endte til slutt på en trygg 12.-plass. I 2007–08-sesongen rykket Parma ned til Serie B etter 18 sesonger på det øverste nivået i Italia, etter at de tapte hjemme mot Inter, mens Catania greide 1-1 mot Roma.
Hans Sperre
Hans Sperre (født 6. februar 1937, død 7. august 2002) fra Sandefjord var en norsk badmintonspiller og fotballspiller. I det sivile liv var han forretningsmann, og frilans sportsjournalist for Sandefjords Blad.
Sperre er blant de mestvinnende norske badmintonspillere. Han vant 7 junior-NM og 49 senior-NM, hvorav 10 titler i herresingle. I tillegg til de 31 NM-seirene i tabellen nedenfor vant Sperre to mixed double i Åpne norske mesterskap i 1960 og 1961 sammen med Randi Gulbrandsen, og 16 lagseire med Sandefjord Badmintonklubb. Han hadde sju ulike partnere i sine double-seiere i NM, flest seire sammen med Randi Holand/Gulbrandsen.
Hans Sperres sønn, Hans Sperre jr., har 16 kongepokaler i badminton.
Kiss Meets the Phantom of the Park
Kiss Meets the Phantom of the Park (også kjent som Kiss in the Attack of the Phantoms) er en film fra 1978 med det amerikanske hardrock-bandet Kiss i hovedrollene.
Filmen ble vist av NBC på TV da bandet var på høyden i sin popularitet i USA. Grunnet dårlige skuespillerprestasjoner dårlige manus ble filmen mottatt stort sett dårlig av sine fans, men filmen har oppnådd kultfilm-status. Bandet selv er lite glad i filmen grunnet måten de fremstår i den. Flere år etter at den ble laget fikk ingen rundt bandet lov til å nevne den i bandets nærvær.
Filmens plot er rundt bandet, som må bruke sine superkrefter til å kjempe mot den onde oppfinneren Abner Devereaux (spilt av by Anthony Zerbe), og redde en fornøyelsespark i California fra å bli ødelagt.
Handling
Ved en fornøyelsespark kalt "Magic Mountain" oppdager Abner Devereaux, parkens ingeniør og skaperen av en rekke attraksjoner, at hans verk overskygges av en kommende konsert med bandet Kiss. Calvin Richards, parkens eier, forklarer at konserten kan generere sårt tiltrengte inntekter for å kompensere for alle problemene med kvalitetskontroll rundt Deveraux sine kreasjoner. Melissa, en park-gjest, blir bekymret når kjæresten hennes Sam Farrell, en park-ansatt og assistent for Devereaux, forsvinner.
The Honda Classic
The Honda Classic er en golfturnering på PGA-touren som arrangeres på PGA National Golf Club i Palm Beach Gardens i Florida. Turneringen ble opprettet i 1972 som Jackie Gleason's Inverrary Classic, oppkalt etter skuespilleren Jackie Gleason, men har gjennomgått flere navneendringer. Bilprodusenten Honda har vært tittelsponsor siden 1982.
Flere av verdens mest kjente golfspillere har vunnet turneringen, inkludert Jack Nicklaus i 1977 og 1978, men i de senere år har turneringen fått rykte på seg for å slite med å tiltrekke de største navnene. Tiger Woods har aldri deltatt, Ernie Els har holdt seg borte siden 1999 og Phil Mickelson siden 2002. Dette til tross for at premiepotten er like stor som i de fleste andre turneringene på PGA-touren. Noe av problemet ligger i plasseringen på turneringskalenderen; den spilles to uker før storturneringen The Players Championship og fire uker før The Masters, en av golfsportens Major-turneringer, og ligger klemt mellom to meget populære turneringer, WGC-Mexico Championship og Arnold Palmer Invitational. Mange av toppspillerne tar seg derfor fri i uken da The Honda Classic arrangeres.
Kiss Meets the Phantom of the Park
Handling
I mellomtiden saboterer tre personer en av oppleggene, og Deveraux får skylden for hendelsen. Melissa går til Devereaux sitt underjordiske laboratorium, som var det siste stedet Sam ble sett. Men Devereaux påstår at han ikke har sett Sam. De tre personene som tidligere saboterte en tur, kommer inn i Thrills Chamber - hvor de faller i en felle satt av Devereaux. Kort tid etter KISS sin første konsert i parken, forsøker Devereaux å miskreditere bandet ved å slippe løs en robot som skal forestille Gene Simmons for å ødelegge parken og gå etter sikkerhetsvaktene. I tillegg ønsker Melissa hjelp fra bandet for å finne Sam, uvitende om at sikkerhetskortet hun mottok fra Devereaux egentlig er en sporingsenhet.
Länsväg 692 (Jämtlands län)
Länsväg Z 692 er en svensk sekundær länsväg som går mellom riksgrensen ved Eidet og Valsjöbyn i Krokom kommune. Veiens lengde er 9,7 km.
Hansaplatz undergrunnsstasjon
Hansaplatz undergrunnsstasjon er en undergrunnsstasjon på Berlins undergrunnsbanenettverk. Hansaplatz er på linjen U9. Stasjonen befinner seg i Hansaviertel i Mitte og ligger under Hansaplatz.
Stasjonen åpnet 28. august 1961 og var første delen av en utvidelsen av linje G (dagens U9) som ble bygget som følge av at delingen av Berlin også delte undergrunnsbanelinjene.
Råolje
Råolje (engelsk: crude oil) er flytende petroleum og er et etterspurt salgsprodukt i hele verden med stor betydning for økonomien i kjøperland og selgerland. Begrepet råolje benyttes om olje før den er raffinert, men etter at oppløst vann og naturgass er fjernet.
Råolje blir transportert fra produksjonsstedet til markeder gjennom rørledning eller med tankskip.
I nyere tid har man funnet ut at råolje er svært kreftfremkallende dersom man lukter på den. Derfor anbefales det at man holder seg unna, og bruker gassmaske om man oppholder seg i nærheten.
Klassifikasjon
Råolje (crude) klassifiseres etter sin opprinnelse (e.g., West Texas Intermediate, WTI eller Brent) og ofte etter tetthet eller viskositet (lettolje, intermediate eller tungolje); raffinerier kan også bruke uttrykk som søt, om lite innhold av svovel, eller sur, om mye svovel og krever mer raffinering. Hver råolje har unik molekyl-sammensetning som betegnes ved crude oil assay analysis i petroleumlaboratorier.
Crude oil benchmarks:
Beskatning av oljeproduksjon
I 2007 var beskatningen av selskapers oljeinntekter svært ulike i de ulike oljeproduserende land, og skattenivået er viktig for investeringsbeslutningene. ved høye oljepriser er overskuddene også høye, og det lønner seg ekstra godt å produsere i lav-skatteland. Under slike prisforhold ønsker oljeselskapene ofte å produsere og investere mest mulig i land med lav oljebeskatning. Ved lave oljepriser er overskuddet derimot ganske lavt og det betyr mindre nominelt for selskapene om beskatningen er 10 %p høyere eller lavere.
I 2007 var statens totale produksjonsavgifter, royalties og beskatning av oljeselskapenes overskudd etter investering (EBIT) på 92 % i Libya, 85 % i Indonesia, 78 % i Russland, 76 % i Norge, 61 % i Alaska, 58 % i Venezuela, 55 % i Canada, og 50 % i Storbritannia. (Kilde: Economist, 3.november 2007, side 58)
Moxnes
Moxnes er et etternavn, og en variant av navnet Moksnes. Navnet kan ha flere betydninger:
King Crimson
King Crimson er en engelsk progrockgruppe som ble startet i 1968 og opptrådte offentlig første gang i 1969. Bandets musikk er definerende for sjangeren progressiv rock, med enkelte tunge, intense låter som «21st Century Schizoid Man» side om side med melodiøse, rolige spor som «I Talk To The Wind» og lange spor med komplekse, symfoniske oppbygginger og repeterende musikalske temaer som «Starless». De er rangert som nr. 87 på VH1s liste 100 Greatest Artists of Hard Rock.
Starten
King Crimson oppsto fra restene av psykedelisk pop-trioen Giles, Giles & Fripp, med Michael Giles, Peter Giles og Robert Fripp, som ga ut en rekke singler samt albumet The Cheerful Insanity of Giles, Giles and Fripp uten kommersiell suksess. Den første versjonen av King Crimson med Fripp (gitar), barndomsvennen Greg Lake (vokal, bass), Ian McDonald (gitar, vokal, saksofon, treblåsere og Mellotron) og Michael Giles (trommer, vokal) hadde sin første bandøvelse 13. januar 1969. Peter Sinfield, som var gitarist en periode, fortsatte som tekstforfatter og hadde også andre funksjoner som ansvarlig for lysshow under konserter. Bandets navn ble hentet fra Sinfields tekst fra låten «The Court of the Crimson King».
1969 – 1971, De fire første albumene
5. juli 1969 konsertdebuterte King Crimson foran 650 000 mennesker på Rolling Stones' gratiskonsert i Hyde Park i London. I løpet av juni, juli og august 1969 spilte de inn sitt første album In the Court of the Crimson King. Gruppen slo raskt gjennom etter utgivelsen av debutalbumet, som blant annet inneholdt låten «21st Century Schizoid Man». Albumet besto av nyskapende progressiv rock, musikk publikum satte pris på. Albumet kom på 5.-plass på albumlisten i Storbritannia i november 1969 og fire måneder senere klatret albumet til nummer 28 på albumlisten i USA.
Utover 1970-tallet var det hele tiden utskifting i besetningen og kun Robert Fripp har vært med samtlige versjoner av bandet. Singelen «Catfood» og albumet In the Wake of Poseidon ble spilt inn tidlig i 1970. På høsten samme år kom albumet Lizard. Albumet Islands fra 1971, ble nummer 30 i England, og nummer 76 i USA, men det kunne se ut som om King Crimson etter utallige utskiftinger hadde kommet til en slutt.
1972 – 1974, Tre nye album
I juli 1972 satte Fripp sammen et helt nytt King Crimson bestående av Bill Bruford (trommer), John Wetton (bass, vokal), David Cross (fiolin, mellotron) og Jamie Muir (perkusjon). Sinfields etterfølger som tekstforfatter var Richard Palmer-James. Denne gruppen spilte inn albumet Larks' Tongues in Aspic, og konsertdebuterte i Frankfurt i oktober 1972. Muir forsvant raskt og fortsatte turneen i England, Europa og USA som kvartett. Larks' Tongues in Aspic kom på 20.-plass i Storbritannia. I januar 1974 ble albumet Starless and Bible Black utgitt med samme besetning. Dermed ble dette den første bandsammensetningen som besto i mer enn en amerikansk turné og mer enn ett album. Men i juli 1974 begynte splittelsen på ny og da Cross sluttet ble King Crimson redusert til en trio. Fripp, Bruford og Wetton spilte inn albumet Red og Fripp oppløste gruppen 25. september 1974. Albumet ble utgitt i oktober.
1981 – 1984, Ny start og tre album til
I april 1981 etablerte Fripp et nytt band, Discipline, sammen med Bill Bruford (trommer), Tony Levin (bass, gitar) og Adrian Belew (gitar, sang). Da albumet ble utgitt i oktober samme år, hadde gruppens navn blitt endret til King Crimson, men albumet hadde overtatt tittelen Discipline. Dette bandet hadde et annet lydbilde enn de tidligere versjonene av King Crimson. De ga to album til, Beat i 1982 og Three of a Perfect Pair i 1984.
2007 -2012, Turnéband
En ny inkarnasjon av bandet startet opp i 2007 med Gavin Harrison (trommer), Adrian Belew (gitar, vokal, trommer, perkusjon), Tony Levin (bass, synthesizer) og Pat Mastelotto (trommer, perkusjon). De spilte konserter, men kom ikke med noen nye studioalbum. Fripp var i juridisk konflikt med Universal Music Group, som hadde kjøpt opp King Crimson-katalogen. Fripp kunngjorde at det var blitt umulig for han å konsentrere seg om musikk på grunn av dette og han trakk seg fra musikkbransjen for å fokusere på den juridiske kampen.
2013 – til nå, Nok en ny versjon av bandet
7. desember 2016 døde en av grunnleggerne av King Crimson, Greg Lake, av kreft.
27. april 2017 utga King Crimson konsert-EP-en Heroes som en hyllest til David Bowie. Robert Fripp spilte gitar på originalutgivelsen av låten og på Bowies album “Heroes” i 1977. Videoen til sangen vant «Video of the Year» på Progressive Music Awards 2017. Rett etterpå fortsatte King Crimson sin omfattende turnévirksomhet, og utskifting av medlemer. I juni 2019 ble hele King Crimsons diskografi gjort tilgjengelig for å streame online på alle de store streaming-plattformene, i forbindelse med bandets 50-årsjubileum.
Scott Wolf
Scott Richard Wolf (født 4. juni 1968 i Boston i Massachusetts) er en amerikansk skuespiller.
Wolf er mest kjent for sine roller i TV-serier som Party of Five, Everwood og The Nine, og senere som den moralsk tvetydige journalisten Chad Decker i V. Wolf. Både i serien Everwood og den kortlevde The Nine spilte han lege. Han har også hatt en gjesteopptreden som seg selv på Action og Kids Inc. Han har vært oppført på rollelisten på én teaterproduksjon på Broadway; en oppsetning av stykket Side Man.
Scott Wolf ble uteksaminert fra West Orange High School i 1986. Han studerte ved George Washington University og fikk en Bachelor of Arts i finans. Som student ble han medlem av Alpha Epsilon Pi-brorskapet. Han har en fetter som er komiker.
Wolf har en stemmerolle i Disneys animerte oppfølger av tegnefilmen Lady og Landstrykeren II – Fant på eventyr.
Matti Klinge
Klinge ble utdannet ved Helsingfors universitet, der han i 1967 avla doktorgraden. Etter å ha vært gjesteprofessor ved Sorbonne i Paris 1970–1972, var Klinge fra 1975 til 2001 innehaver av det svenskspråklige historieprofessoratet ved Helsingfors universitet. Klinge arbeidet særlig med finsk politisk historie, og i særdeleshet med spørsmål knyttet til finsk nasjonal identitet.
Megiddo (album)
Megiddo fra 1997 er det norske black metal bandet Satyricon sin første EP-plate. Den ble utgitt både med sort og grått plateomslag.
Eksterne lenker
Megiddo
Ucayali
Geografi
Ucayali er Amazonas' fjerneste kildeelv, med en samlet lengde på 2 669,9 km, regnet fra Apurímacs kilder ved fjellet Nevado Mismi, til samløpet mellom Ucayali og Marañón. Apurímac skifter navn til Ene og deretter Tambo før samløpet med Ucayali, og de fire elvenes lengde hver for seg er: Apurímac – 730,7 km, Ene – 180,6 km, Tambo – 158,5 km og selve Ucayali – 1 600,1 km.
Elveløpet er svingete og sterkt meanderende. Bredden varierer fra 400–1 200 meter, og elveløpet inneholder et stort antall øyer. Strømhastigheten ligger rundt 5–6 km/t, og det finnes alltid en kanal på 20–50 meters bredde, med en minimumsdybde på 1,5 meter. Det finnes fem trange passasjer, på grunn av flåter av døde trær og tømmer. Noen steder har enorme steiner falt fra fjellene og ned i elveløpet og forårsaker store virvelstrømmer.
Elva fører med seg en stor mengde sedimenter, og bidrar sammen med elva Madeira med storparten av sedimenttransporten inn til Amazonas.
Den største byen ved elva er provinshovedstaden Pucallpa. Lengre nedstrøms ligger byen Requena, hvor sideelva Tapiche munner ut.
Utforskning
I resten av Urubamba er båttrafikk ikke mulig på grunn av stryk og andre hindringer, som vist av Bosquet i 1806 og Castelnau i 1846. Torres, som utforsket Alto Ucayali (Øvre Ucayali) for den peruanske regjeringen, ga den ei lengde på 300 kilometer, regnet fra munningen av Pachitea til samløpet mellom Tambo og Urubamba.
Peshawar
Peshāwar (persisk: پیشاور «by ved grensen», pashto: پېښور; urdu: پشاور) Purushapura på sanskrit) er en by og hovedstad i Pakistans Khyber Pakhtunkhwa-provinsen . Byen ligger ved en bielv til Kabul, omkring 30 km øst for Khyberpasset. For stormogulene og senere for sikhene og senere for Pakistan har Peshawar hatt stor strategisk betydelse som en fremskutt post mot Afghanistan.
Befolkningen i Peshawar er hovedsakelig pashtuner. En stor mengde flyktinger fra Afghanistan finnes i og omkring Peshawar, og byen var i 1980-årene et sentrum for de mujahedin som kjempet mot den sovjetiske okkupasjonen. Peshawar fungerer fortsatt som bindeledd mellomn Pakistan og Afghanistan og har vært et meget urolig sted med motsetninger mellom Taliban og andre grupper og myndighetene.
Området omkring Peshawar består av en høyslette ved Indus og dens sideelv Kabul. Med unntak av tørre strekninger ved østre og vestre enda av Kabuldalen er landet oppdyrket og meget grøderikt, vesentlig en følge av kunstig irrigasjon. Korn, oljevekster, bomull og sukkerrør dyrkes mest. Handelen med Afghanistan og Sentral-Asia går fra Pakistan for det meste over Peshawar. En fra Lahore utgående jernbane forener Peshawar med Punjabjernbanen.
Peshawar har flere vakre moskéer, bibliotek, sykehus og vakre parker. Peshawar er en viktig handelsby.
Industrien produserer tekstiler, sko og keramikk. Peshawar Museum har en fin samling av Gandaharan. Utdanningssenteret i Peshawar er et universitets-område som består av Peshawar Universitet, NWFP landbruksuniversitet og Ingeniør og Teknologi-universitetet. I senere år har også flere private universitet åpnet i byen.